Sherehe yangu ya sikukuu ya kuzaliwa
Language: Swahili | Genre: Creative_writing

Sherehe yangu ya sikukuu ya kuzaliwa

Kuzaliwa kwa mtoto ni jambo ambalo huchangamsha jamii kwa ujumla.Watu
huacha shughuli zao ili kwenda kumpokea kiumbe aliyeiona dunia kwa mara
ya kwanza.Baba na mama ya mtoto hujawa na furaha kwa kupata baraka ya
mtoto.Wazazi hususan mama ya mtoto hupokea zawadi nyingi na kumiminiwa
sifa.Sherehe huandaliwa na watu wengi hujumuika.Ndugu ,jamaa na marafiki
huja pamoja kwa ajili ya sherehe.Mapochopocho huandaliwa na mifugo kama
vile ng'ombe na mbuzi huchinjwa.

Familia yangu ilinishangaza siku moja baada ya kuandaa sherehe bila
kunijuza.Nilikuwa nimezaliwa kitambo na wazazi wangu.Nilishuhudia watoto
wengine wakifurahi kuandaliwa sherehe kila mwaka.Kila mara nilipowauliza
walijuza kwamba ilikuwa nini vile 'birthday'Nilijiuliza siku nyingi nini
maana yake lakini sikupata jibu.Nilitamani siku moja nami nipate fursa
ya kusherehekea kama wenzangu.Niliomba dua kila uchao siku hii iweze
kutimia.

Inawezekana wajiuliza sherehe iliyoandaliwa siku ile ya kipekee ilikuwa
ya nani?Ilikuwa yangu ila sikuwa na mwao kuihusu.Siku ile nilitumwa huku
na kule ili muradi tu nisiweze kufahamu kile kilichokuwa
kikiendelea.Kumbukumbu zangu zinanambia ilikuwa kama
'surprise'.Nakumbuka shughuli hii iliandaliwa jioni.Nilikuwa narudi
kutoka kwa Mzee Jambo nilikotumwa na baba yangu.Nilifika nyumbani lakini
kulikuwa na giza nene.Sikuona yeyote nje wala ndani ya nyumba
yetu.Nilipotazama kwa majirani taa za umeme zilikuwa zikiwaka."Kuna
nini?"nilijiuliza.

Ghafla taa ziliwaka na nikaona umati wa watu umenizingira.Kwanza
sikuamini macho yangu kuona nyumba yetu ilivyokuwa imepambwa.Wadogo kwa
wakubwa wote walifika.Ungewatazama ungewasifia kwa namna ambavyo
walikuwa wamevaa."Tommy mwanangu leo ni siku yako ya kuzaliwa na mimi na
mama yako tumeamua tukushangaze kidogo ,"alisema baba.Nilihisi furaha
kwa huandaliwa bonge moja la sherehe ila huzuni kwani nilikuwa
mchafu.Nihisi vibaya kwa kuwa msichana niliyekuwa nikimpenda alikuwa
amefika na kunipata nikiwa siangaliliki.

Jambo hilo mama yangu alilishughulikia barabara kwani aliniita kando na
kuniomba nikapate kukoga kisha nivae nguo aliyokuwa ameniwekea juu ya
kitanda changu.Nakumbuka nilikuwa darasa la sita wakati huo.Niliipenda
nguo ya mama.Baada ya kujitayarisha nilifika ukumbini nikiwa na
bashasha.Niliimbiwa nyimbo tamutamu nikajihisi mfalme. Nilizawadiwa
zawadi kemkem na wote waliokuwa wamefika.Mahali palipokuwa pamenyamaza
jii! paligeuka pa shangwe,nderemo na vigelegele.

Watu walisakata densi kwa muda.Mkuu wa sherehe aliiendesha kama kwamba
alikuwa na kipaji.Waimbaji niliokuwa nikiwatazama kwenye televisheni na
kutamani kukutana nao walifika na kutumbuiza kwa miziki yao ya
kuburudisha.Keki ndiyo hasa iliyonifanya nibaki mdomo wazi.Keki ilikuwa
imetengenezwa modeli ya ndege.Nilitamani siku nyingi nije kuwa rubani na
siri hii aliijua tu mnuna wangu".Iweje keki yangu iwe modeli ya ndege?"
nilijiuliza.

Ukumbi ambao ilikuwa nyumba yetu ulipambwa ukapambika.Kila kitu
kiliwekwa mahali pake.Viti vilipangwa vizuri.Vitafunio na vinywaji
vilikuwa kwa wingi.Vyakula vilikuwa vitamu na vilipikwa na wapishi stadi
kabisa.Watu walikula na kusaza.Siku hiyo ilikuwa na uhuru.Wazazi wangu
walinambia nifurahie nilivyotaka.Nilikula na kunywa kama
nilivyopenda.Nilisakata densi mpaka nilipoamua kuacha mwenyewe.

Siku ile ndipo nilipopata fursa ya kuugusa mkono wa msichana wa ndoto
zangu.Nilipoambiwa kwamba ilikuwa muda wa kukata keki nilimfuata na
kumshika mkono.Watu walibaki waking'onezana chini kwa chini kuhusiana na
uhusiano wetu lakini sikujali wala kubali kabisa.Shtuma na maneno yao
hayakunisongeza kiungo changu chochote cha mwili.Nilipofika kwenye meza
iliyokuwa imeekwa keki, nilichukua kisu na kumwomba tukate keki
pamoja.Kwa bahati nzuri alikubali na jambo hilo likatimiza furaha
yangu.Vilevile ni katika sherehe hii ambapo niliweza kukutana na
wanamuziki tajika na kupata fursa ya kuongea nao.

Furaha yangu ilikamilika na kumshukuru Mwenyezi kwa kujibu dua za moyo
wangu.